HRVATSKA KOMORA SOCIJALNIH PEDAGOGA

Temeljem članka 24. stavka (3) Statuta Hrvatske komore socijalnih pedagoga Nadzorni odbor na sjednici održanoj 16. veljače 2021. donosi

POSLOVNIK

o radu Nadzornog odbora

1. **OPĆE ODREDBE**

Članak 1.

Ovim Poslovnikom o radu Nadzornog odbora Hrvatske komore socijalnih pedagoga (u nastavku teksta: Poslovnik) uređuje se: prava i dužnosti članova, način i djelokrug rada, način sazivanja, održavanja i odlučivanja na sjednicama Nadzornog odbora.

Izrazi koji se koriste u ovom Pravilniku, a imaju rodno značenje, odnose se jednako na muški i ženski rod bez obzira na to jesu li korišteni u muškom ili ženskom rodu.

Članak 2.

Nadzorni odbor Komore ima predsjednika i četiri člana koje bira Skupština Komore na četiri godine, a koji mogu biti ponovno izabrani.

Članak 3.

Danom imenovanja članova Nadzornog odbora prestaje mandat članova Nadzornog odbora prethodnog saziva.

1. **KONSTITUIRANJE NADZORNOG ODBORA**

Članak 6.

Nadzorni odbor je konstituiran danom njegovog prvog zasjedanja u roku koji ne može biti duži od 30 dana od izbora, a saziva ga najstariji član.

Članak 7.

Na konstituirajućoj sjednici, Nadzorni odbor iz reda svojih članova izabire Predsjednika i njegovog zamjenika.

1. **PREDSJEDNIK NADZORNOG ODBORA**

Članak 8.

1. Predsjednik Nadzornog odbora saziva sjednice Odbora, rukovodi njegovim radom, a osobito:

* brine za pripremu sjednica;
* saziva sjednice i rukovodi njihovih radom;
* utvrđuje postojanje kvoruma;
* predlaže dnevni red sjednice;
* oblikuje prijedloge odluka i zaključaka i stavlja ih na glasovanje;
* utvrđuje i proglašava rezultate glasovanja;
* potpisuje akte koje donosi Nadzorni odbor.

1. Obavlja druge poslove koje mu povjeri Nadzorni odbor ili Skupština Komore.
2. **ZAMJENIK PREDSJEDNIKA ODBORA**

Članak 9.

Zamjenik Predsjednika ima sva prava i obveze Predsjednika ukoliko je Predsjednik spriječen u obavljanju svoje funkcije.

1. **PRAVA I DUŽNOSTI ČLANOVA**

Članak 10.

Član ima prava i dužnosti:

* sudjelovati u radu i odlučivanju Nadzornog odbora,
* podnositi prijedloge i postavljati pitanja,
* daju inicijativu za sazivanje sjednica
* sudjelovati u izradi radnih materijala Nadzornog odbora.

Članak 11.

(1)Nadzorni odbor dužan je najmanje dva puta godišnje pregledati novčano poslovanje i završni račun Komore.

(2)Upravni odbor Komore, predsjednik Komore, zamjenik predsjednika Komore, tajnik i drugi zaposlenici Komora i tijela Komore dužni su Nadzornom odboru dati potrebne podatke u vezi sa svojim poslovanjem.

Članak 12.

Član je dužan čuvati kao službenu tajnu podatke koje sazna u obavljanju svoje dužnosti i za to je odgovoran. Materijali sa sjednice smatraju se internim materijalima i ne mogu se širiti u javnost.

1. **DJELOKRUG RADA**

Članak 13.

(1) Nadzorni odbor nadzire:

* provođenje Statuta i drugih općih akata Komore,
* ostvarivanje prava i ispunjavanje obveza članova Komore,
* materijalno i financijsko poslovanje Komore,
* može obavljati i druge povremene poslove koje mu povjeri Skupština Komore ili Upravni odbor.

(2) Nadzorni odbor može zatražiti sazivanje sjednica Upravnog odbora Komore i Skupštine Komore ako utvrdi nepravilnosti u financijskom ili drugom poslovanju Komore, nemarnosti u izvršavanju poslova ili povrede Statuta Komore i drugih općih akata Komore.

Članak 14.

Nadzorni odbor Komore donosi odluke iz svog djelokruga većinom glasova nazočnih članova, ako je sjednici nazočna većina članova.

1. **NAČIN SAZIVANJA NADZORNOG ODBORA**

Članak 15.

Sjednice u pravilu saziva Predsjednik. Prijedlog za sazivanje sjednice može, uz navođenje razloga i svrhe, dati i svaki od članova Nadzornog odbora.

Članak 16.

U slučaju obrazloženog i utemeljenog prijedloga iz prethodnog članka Poslovnika, Predsjednik će sazvati sjednicu unutar roka od 3 (tri) radna dana, računajući od primitka prijedloga iz prethodnog članka Poslovnika, a sjednica se mora održati unutar roka od 8 (osam) radnih dana od dana kada je sazvana.

Članak 17.

Prijedlog za pojedinu točku dnevnog rada za sjednicu ovlašten je podnijeti svaki član Nadzornog odbora. Prijedlog iz prethodnog stavka ovog članka dostavlja se Predsjedniku u pisanom obliku, s kratkim obrazloženjem i prijedlogom odluke.

Članak 18.

Prijedlog dnevnog reda utvrđuje Predsjednik temeljem obrađenih prijedloga iz prethodnog članka Poslovnika.

Članak 19.

1. Članovima se dostavlja poziv s informacijama o vremenu i mjestu održavanja Sjednice, prijedlogom dnevnog reda i materijalima o kojima će se voditi rasprava, u pravilu, osam dana prije održavanja sjednice.
2. Iznimno, sjednice se mogu sazvati i održati telefonskim ili elektroničkim putem (e-poštom ili putem *on-line* sredstvima komunikacije).
3. **NAČIN RADA I ODLUČIVANJA NADZORNOG ODBORA**

Članak 20.

Predsjedavajući je dužan, prije otvaranja sjednice, utvrditi da li su ispunjeni uvjeti za održavanje sjednice, odnosno da li sjednici prisustvuje natpolovičan broj svih članova Nadzornog odbora (kvorum). Ukoliko na sjednici ne postoji kvorum, Predsjedavajući će odgoditi sjednicu i istovremeno zakazati novu koja će se, u pravilu, održati najkasnije u roku od 5 (pet) radnih dana od dana kada je sjednica bila prvotno zakazana.

Članak 21.

Predsjedavajući otvara raspravu o predloženom dnevnom redu. Dnevni red se utvrđuje na osnovi prethodno dostavljenih pisanih prijedloga sukladno odredbi članka 16. Poslovnika te na osnovi izmjena, odnosno dopuna dnevnog reda koji može dati, uz obvezu obrazloženja, svaki od članova Nadzornog odbora na početku sjednice. Nadzorni odbor najprije odlučuje o dnevnom redu koji je dostavljen uz poziv za sjednicu, a nakon toga o prijedlozima za izmjene, odnosno dopune dnevnog reda koji su podneseni na samoj sjednici.

Po utvrđivanju dnevnog reda pristupa se raspravljanju o pojedinim točkama dnevnog reda, a temeljem uvodnog izlaganja izvjestitelja i/ili temeljem pisanog obrazloženja.

Nakon uvodnog izlaganja, Predsjedavajući otvara raspravu i daje riječ članovima Nadzornog odbora redoslijedom prijave. Za donošenje odluka na sjednici Upravnog odbora potrebna je nazočnost većine od ukupnog broja članova.

Odluke Nadzornog odbora su pravovaljane, ako se za njih izjasni najmanje tri (3) nazočna člana. Odluke donesene po hitnom postupku potvrđuju se na slijedećoj sjednici Nadzornog odbora.

Članak 22.

Glasovanje na sjednici je javno. Glasovanje provodi se istovremeno, dizanjem ruku ili poimeničnim izjašnjavanjem..

Glasuje se “za”, “protiv” ili “suzdržan”.

## IX. ZAPISNICI

Članak 23.

O radu na sjednici vodi se zapisnik.

Zapisnik sadrži osnovne podatke o radu sjednice (prisutnim i odsutnim članovima, vremenu i mjestu održavanja), o prijedlozima iznijetim na sjednici, o provedenoj raspravi, sa sažetim izlaganjem, koje se obvezatno unosi na zahtjev govornika, te o donesenim zaključcima.

U zapisnik se unosi i rezultat glasovanja o pojedinom predmetu.

Članak 24.

Svaki član ima pravo na početku sjednice iznijeti primjedbe na zapisnik prethodne sjednice.

O osnovanosti primjedbe na zapisnik odlučuje se na sjednici. Ako se primjedba prihvati, izvršit će se u zapisniku odgovarajuća izmjena.

Ako se primjedba člana Nadzornog odbora na zapisnik ne prihvati, član ima pravo tražiti da se izdvoji njegovo osobno mišljenje o pojedinoj točci dnevnog reda. Svoje izdvojeno mišljenje u pisanom obliku član Nadzornog odbora mora dostaviti u roku od 48 sati, te se ono prilaže zapisniku kao poseban dokument.

Zapisnik na koji nisu iznesene primjedbe, odnosno zapisnik u kojem su suglasno s prihvaćenim primjedbama izvršene izmjene, smatra se usvojenim.

Članak 25.

Zapisnik potpisuju predsjednik i zapisničar.

Članak 26.

Sjednice Nadzornog odbora, na traženje većine članova, mogu se i tonski snimati.

## X. TROŠKOVI RADA NADZORNOG ODBORA

Članak 27.

Članovi Nadzornog odbora koji dolaze izvan mjesta održavanja sjednice imaju pravo na putne troškove sukladno odluci Upravnog odbora.

Članak 28.

Članovi Nadzornog odbora imaju pravo na dnevnicu ukoliko radi sudjelovanja u radu Nadzornog odbora izvan mjesta stanovanja provedu onoliko vremena koliko je propisano pozitivnim propisima i općim aktima Komore.

## XI. ZAVRŠNE ODREDBE

Članak 29.

Izmjene i dopune ovog Poslovnika donose se po istom postupku kako se donosi Poslovnik.

Članak 30.

Za tumačenje ovoga Poslovnika nadležan je Nadzorni odbor Komore.

Članak 31.

Ovaj Poslovnik stupa na snagu danom donošenja, a objavit će se na web stranici Komore.

Predsjednik Nadzornog odbora Hrvatske komore socijalnih pedagoga:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/Danijela Adžijević, prof.def.-smjer pup/